Translate the text from Welsh to English.



 
Bydd y Polisi Aros yn Rhagweithiol neu’r Polisi 3A yn sicrhau bod cymorth a gwybodaeth ar gael yn hawdd i'r rhai sy'n aros am driniaeth.


Y 3A yw: Annog ymddygiadau iach, Atal datgyflyru wrth aros ac Amser paratoi ar gyfer triniaeth ac adferiad.


Bydd pobl sy'n aros am driniaeth yn cael un pwynt cyswllt unigol yn y bwrdd iechyd, a fydd yn gwrando ar eu pryderon, yn rhoi cyngor iddynt ar ymddygiad iach i reoli eu symptomau’n well, ac yn eu cyfeirio at amrywiaeth eang o adnoddau a gwasanaethau.


Byddant hefyd yn helpu pobl i baratoi ar gyfer eu triniaeth i sicrhau eu bod yn cael y canlyniadau gorau – bydd hyn yn cynnwys gwasanaethau fel dosbarthiadau ymarfer corff, yn bersonol neu o bell.


Mae rhai byrddau iechyd, fel Hywel Dda, eisoes yn darparu'r gwasanaethau hyn, ond bydd y polisi newydd gan Lywodraeth Cymru yn sicrhau bod y gwasanaethau hyn ar gael ledled Cymru erbyn dechrau'r haf nesaf.


Rhwng mis Ebrill 2022 a mis Mawrth 2023, cafodd 6,350 o driniaethau eu canslo ar y funud olaf.


Dyma’r rhesymau dros ohirio’r triniaethau:


* 4,860 ohonynt am fod y cleifion yn dweud nad oeddent yn ffit i gael y driniaeth.
* 300 am fod gan y cleifion gyflwr meddygol a oedd yn bodoli’n barod.
* 1,130 am fod yr ysbyty’n dweud nad oedd modd i’r cleifion gael y driniaeth oherwydd bod ganddynt salwch acíwt.
* 60 am eu bod yn anaddas ar gyfer triniaeth yr un diwrnod.


Dywedodd y Gweinidog Iechyd, Eluned Morgan:



> Rydyn ni’n gwybod bod paratoi effeithiol yn hanfodol i bobl gael y canlyniadau gorau o'u triniaeth, a’i fod yn gallu helpu i osgoi canslo ar y funud olaf.
> 
> 
> Llynedd, yn y Gwasanaeth Iechyd yng Nghymru, cafodd mwy na 6,000 o driniaethau eu canslo ar y funud olaf, a llawer ohonynt oherwydd salwch. Mae canslo ar y funud olaf yn golygu gwastraffu adnoddau – mae'n golygu colli amser ymgynghorwyr a llawfeddygon pan allai'r slot hwnnw fod wedi cael ei gynnig i rywun arall.
> 
> 
> Bydd y Polisi 3A yn golygu y bydd pobl yn cael eu grymuso i gymryd cyfrifoldeb am eu hiechyd a'u lles eu hunain, ac y bydd gwybodaeth a chymorth ar gael drwy amrywiaeth o adnoddau a fformatau i alluogi pobl i fyw’n fwy iach. 
> 
> 
> Bydd hefyd yn helpu pobl i reoli eu cyflwr yn well wrth aros, gan roi cyngor ar reoli poen a beth i'w wneud os bydd eu symptomau'n gwaethygu.
> 
> 
> Bydd cymorth ar gael hefyd ar y ffordd orau o baratoi ar gyfer triniaeth ac adferiad. Bydd hyn yn atal achosion o ganslo ar y funud olaf ac yn sicrhau bod pobl yn cael y canlyniadau gorau o'u triniaeth. Drwy gadw mewn cysylltiad rheolaidd â'r bobl sy'n aros am adnoddau, gall byrddau iechyd hefyd gynllunio'n well ar gyfer gohirio os oes angen.


Yn gynharach yr wythnos hon ymwelodd y Gweinidog â'r Gwasanaeth Cymorth Rhestrau Aros a'r gwasanaeth Adsefydlu Orthopedig Rhithwir ym Mwrdd Iechyd Prifysgol Hywel Dda, a sefydlwyd yn 2021 mewn ymateb i’r pandemig COVID.


Dywedodd Mandy Rayani, Cyfarwyddwr Nyrsio, Ansawdd a Phrofiad Cleifion Bwrdd Iechyd Prifysgol Hywel Dda:



> Mae'r Gwasanaeth Cymorth Rhestrau Aros yn cynnig gwasanaeth gwerthfawr i gleifion yn ardal Hywel Dda sy'n aros am driniaeth. Mae ein staff ar gael i gefnogi a chynghori unigolion ar faterion amrywiol \- o ffitrwydd corfforol i les cyffredinol – ac yn gweithio gyda nhw i sicrhau eu bod mor ffit â phosibl ac yn barod ar gyfer eu triniaeth pan ddaw'r amser. Nod y gwasanaeth yw sicrhau bod cleifion yn ffit ac yn barod, a’u bod yn cael cymorth wrth aros, i’n helpu ni i leihau nifer y triniaethau sy’n gorfod cael eu canslo a'u haildrefnu oherwydd bod cyflyrau iechyd cleifion yn gwaethygu.


Ychwanegodd Eluned Morgan:



> Mae'r gwasanaeth yn Hywel Dda yn fodel arferion gorau fydd yn cael ei gyflwyno ar draws pob bwrdd iechyd arall yn ystod y 12 mis nesaf. Yn sgil hyn bydd cleifion yn elwa a bydd gwasanaethau’n gwella ledled Cymru.







Translation:


 
The 3Ps Waiting Well Policy will ensure that support and information is easily accessible to those who waiting for treatment.


The 3Ps are: Promoting healthy behaviours, Preventing deconditioning whilst waiting, and Preparing for treatment and recovery.


People waiting for treatment will get one single point of contact at the health board, who will listen to their concerns, advise on healthy behaviours to better manage their symptoms and signpost them to a wide variety of resources and services.


They will also help people prepare for treatment to ensure they get the best results, this will include access to services like exercise classes, in\-person or remote.


Some health boards, like Hywel Dda, are already providing these services, but this new Welsh Government policy will ensure these services are available across Wales by the start of next summer.


Between April 2022 to March 2023, there were 6,350 last\-minute cancellations of procedures.  

Of those postponed:


* 4,860 procedures were because the patient said they were unfit for the procedure.
* 300 were because the patient had a pre\-existing medical condition.
* 1,130 were because the hospital said the patient was unfit with an acute illness.
* 60 were because they were unsuitable for a day case procedure.


Health Minister Eluned Morgan said:



> We know that effective preparation is vital for people to get the best results from their treatment, and it can help prevent last minute cancellations.
> 
> 
> Last year in NHS Wales there were over 6,000 last minute cancellations, many due to ill\-health. Last minute cancellations mean wasted resources – it’s a loss of consultant and surgeon time when that space could have been offered to someone else.
> 
> 
> With the 3Ps policy, people will be empowered to take responsibility for their own health and well\-being, with information and support available via a range of resources and formats to enable people to achieve a healthier lifestyle.
> 
> 
> It will also empower people to better self\-manage their condition whilst waiting, providing advice on pain management and what to do to if their symptoms deteriorate.
> 
> 
> Support will also be provided on how to best prepare for treatment and recovery. This will prevent last\-minute cancellations and ensure people get the best results from their treatment. By keeping in regular contact with the people waiting for resources, health boards can also better plan for postponements if needed.


Earlier this week the Minister visited the Waiting List Support Service and the Virtual Orthopaedic Prehabilitation Service in Hywel Dda University Health Board which has been running since 2021 when it was set up in response to the COVID pandemic.


Mandy Rayani, Director of Nursing, Quality and Patient Experience at Hywel Dda University Health Board said:



> The Waiting List Support Service provides a valuable service to patients in the Hywel Dda area who are waiting for treatment. Our staff are available to support and advise individuals on a broad range of issues – from physical fitness to general wellbeing \- and work with them to ensure that they are as fit as possible and ready for their treatment when the time comes. The service is aimed at ensuring that patients are fit and ready, supported while they wait, and help us to minimise the number of procedures that need to be cancelled and rescheduled due to patients worsening health conditions.


Eluned Morgan added:



> The service in Hywel Dda is a best practice model which will be rolled out across all other health boards in the next 12 months. This will see patients benefit and services improve across Wales.